[{"text_idx": "#000000", "text": "Ni serc\u0302as faciligantojn por seminario en Italio pri junulara civita spaco"}, {"text_idx": "#000002", "text": "Lerni pli pri la temo de junulara civita spaco rilate al junularaj organizoj kaj demokratiaj sistemoj;Evoluigi siajn kompetentecojn kiel junaj aktivuloj kaj aktivaj civitanoj en siaj lokaj socioj dum organizado de agadoj de, kun kaj por junuloj;Esplori la rolon de junularaj organizoj por vastigi junularan civitan spacon en siaj respektivaj landoj kaj en la tuta Eu\u0306ropo;Konektig\u0302i kun aliaj aktivuloj de junularaj organizoj tra Eu\u0306ropo kaj konstrui reton de samideanoj por plu kunlabori en la estonteco;Produkti ilaron kun ekzemploj de agadoj por promocii junularan civitan spacon disvastigenda inter junularaj organizoj kaj gejunuloj g\u0302enerale."}, {"text_idx": "#000003", "text": "La seminario okazos de sabato, la 5-a de Au\u0306gusto (alventago) g\u0302is vendredo, la 11-a de Au\u0306gusto (forirotago) en Lignano Sabbiadoro, Italio. La labortagoj de la seminario estas de la 6-a g\u0302is la 11-a de Au\u0306gusto 2022. Vi povas foriri ankau\u0306 poste por partopreni g\u0302is la fino de la IJK, proprakoste ekster la seminariaj tagoj."}, {"text_idx": "#000005", "text": "Kun forta sperto en neformala edukado kaj faciligantaj agadojn kun kaj por junuloj;Kun certa nivelo de sperto pri temoj pri junularaj movadoj kaj organizoj;Kun la kapablo labori Esperante."}, {"text_idx": "#000006", "text": "Preparos la enhavon de la seminario kune kun la projekt-teamo de TEJO;Planos kaj preparos iujn ajn materialojn kiujn ili bezonus por plenumi la seminarion;Liveros la sesiojn dum la seminario;Donos raporton pri la kunsidoj de la seminario al la projekt-teamo, post la fino de la seminario, por la g\u0302eneralaj raportaj celoj;Helpos al la partoprenintoj pretigi eventetojn postajn."}, {"text_idx": "#000007", "text": "Estas 5 labortagoj, kun 6-6,5 horoj da seminario tage, kiujn la faciligantoj devos distribui. La faciligantoj ricevos subtenon de TEJO-oficisto kaj TEJO-volontulo dum la tuta procezo. Tamen, ili memstare c\u0302efrespondecos pri la enhavo kaj la difino de la trejnado por poste liveri g\u0302in. La faciligantoj bazos la trejnadon el la kadro pretigita de TEJO, sed ili havos la liberecon adapti g\u0302in al la bezonoj de la partoprenantoj kaj siaj propraj kapabloj."}, {"text_idx": "#000008", "text": "La kostoj por log\u0302ado, mang\u0302ado kaj vojag\u0302ado estos kovritaj de la projekto. Aldone, c\u0302iu faciliganto ricevos 700 eu\u0306rojn por la provizitaj servoj. La pago estos farita post kiam ili finos siajn raportajn liverindaj\u0302ojn pri la seminario kaj la helpado de la organizado de la postaj eventetoj."}, {"text_idx": "#000009", "text": "Vi povas kandidatig\u0302i* sendante retpos\u0302ton esprimantan vian motivon faciligi la seminarion kun via vivresumo al antau\u0306 dimanc\u0302o la 23-a de Aprilo 2023. Vi ankau\u0306 povas retpos\u0302ti al tiu c\u0302i sama retadreso por pli da informoj."}, {"text_idx": "#000010", "text": "* Konforme al la politiko de la Komisiono pri Aktivula Trejnado (AT) de TEJO, ni speciale instigas kandidatig\u0302ojn de personoj, kiuj realigis ian Trejnadon por Novaj Trejnistoj de TEJO au\u0306/kaj oficiale estas en la teamo de TEJO-Trejnistoj."}, {"text_idx": "#000011", "text": "Aldone, kaj al KdE kaj al TEJO grave taksas diversecon kaj provizi egalajn s\u0302ancojn. Ni aparte instigas la kandidatig\u0302on de c\u0302iuj eblaj kandidatoj plenumantaj la kondic\u0302oj, sendepende de genro au\u0306 handikapeco. En tiu lasta kazo, bv. priskribi kiel via handikapo povas estigi specialajn bezonojn, kaj ni strebos trovi solvon por vi."}]